**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 9Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 31/2023**

**ΘΕΜΑ : «Έγκριση ή μη προσθήκης παραγράφου στον κανονισμό λειτουργίας κοινόχρηστων χώρων του Δήμου Νάουσας».**

 Στη Νάουσα σήμερα, ημέρα Τρίτη 05-09-2023 και ώρα 10.00 π.μ. προσήλθαν τα μέλη της Επιτροπής Ποιότητας Ζωής του Δήμου Νάουσας δια τηλεφώνου για την πραγματοποίηση της 9ης συνεδρίασης 2023 μετά από την υπ΄ αριθμ. 22666/01-09-2023 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87).

**ΠΑΡΟΝΤΕΣ ΑΠΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ ΚΟΥΤΣΟΓΙΑΝΝΗΣ ΝΙΚΟΛΑΟΣ**

**ΒΑΣΙΛΕΙΑΔΗΣ ΧΡΗΣΤΟΣ**

**ΤΖΟΥΒΑΡΑΣ ΒΑΣΙΛΕΙΟΣ**

**ΜΠΑΛΤΑΤΖΙΔΟΥ ΘΕΟΔΩΡΑ**

**ΚΑΡΑΓΙΑΝΝΙΔΗΣ ΑΝΤΩΝΙΟΣ**

**ΛΑΖΑΡΙΔΟΥ ΔΕΣΠΟΙΝΑ**

**ΧΑΤΖΗΙΩΑΝΝΙΔΗΣ ΑΛΕΞΑΝΔΡΟΣ**

**ΠΑΡΘΕΝΟΠΟΥΛΟΣ ΙΩΑΝΝΗΣ**

Αφού διαπιστώθηκε η νόμιμη απαρτία άρχισε η Συνεδρίαση.

 Το 3ο θέμα της ημερήσιας διάταξης αφορά την έγκριση ή μη προσθήκης παραγράφου στον κανονισμό λειτουργίας κοινόχρηστων χώρων του Δήμου Η. Π. Νάουσας.

 Ο Πρόεδρος πήρε τον λόγο και διάβασε στα μέλη την εισήγηση του τμήματος διαχείρισης περιουσίας η οποία αναφέρει ότι

Με την παρούσα εισήγηση προτείνεται η προσθήκη της εν λόγω παραγράφου στο άρθρο 12 του Κανονισμού Λειτουργίας Κοινόχρηστων Χώρων Δήμου Νάουσας, ο οποίος έχει εγκριθεί με την απόφαση **299/2015** Απόφαση Δημοτικού Συμβουλίου. Η παρακάτω εισήγηση τροποποιείται σύμφωνα με το αρ. 66 του Ν. 4483/17.

*Στην παρ. 10 του άρθρου 13 του από 24.9/20.10.1958 β.δ., προστίθενται εδάφια δεύτερο και τρίτο ως εξής:
«Με απόφαση του Δημοτικού Συμβουλίου μπορεί να προβλέπεται ποιοι από τους ανωτέρω χώρους κατ΄ εξαίρεση παραχωρούνται και χωρίς διενέργεια δημοπρασίας για πρόσκαιρη χρήση που δεν υπερβαίνει τις δέκα (10) μέρες και αφορά αποκλειστικώς τη διεξαγωγή εκδηλώσεων κοινωνικής αλληλεγγύης ή δράσεων τουριστικής, πολιτιστικής, καλλιτεχνικής ή δημόσιας εμπορικής προβολής. Με όμοια απόφαση ορίζονται οι ειδικότεροι όροι και η διαδικασία για την παραχώρηση της χρήσης των εν λόγω κοινόχρηστων χώρων, καθώς και το ύψος του τέλους, το οποίο εξαρτάται και από τον κοινωφελή ή μη χαρακτήρα της εκδήλωσης.».*

 Επίσης προτείνεται η μείωση της προθεσμίας κατάθεσης της σχετικής αίτησης από τριάντα (30) σε δεκαπέντε (15) ημέρες.

**«Με απόφαση του Δημοτικού Συμβουλίου προβλέπονται ποιοι από τους τοπικούς κοινόχρηστους χώρους μπορούν να παραχωρούνται στα όρια του Δήμου Νάουσας που έχουν ήδη καθοριστεί από τον αριθμό απόφασης 450/2015 του Δημοτικού Συμβουλίου. Η χρήση τους δεν μπορεί να υπερβαίνει τις δέκα (10) ημέρες και αφορά αποκλειστικώς τη διεξαγωγή εκδηλώσεων κοινωνικής αλληλεγγύης ή δράσεων τουριστικής, πολιτιστικής, εκπαιδευτικής, καλλιτεχνικής ή δημόσιας εμπορικής προβολής. Με όμοια απόφαση ορίζονται οι ειδικότεροι όροι και η διαδικασία για την παραχώρηση της χρήσης των εν λόγω κοινόχρηστων χώρων.**

**Για εκδηλώσεις κοινωνικής αλληλεγγύης ,εκπαιδευτικής, τουριστικής, πολιτιστικής και καλλιτεχνικής προβολής οι οποίες διοργανώνονται από φορείς που ασκούν αποκλειστικά και μόνο δραστηριότητα, η οποία είναι κοινωφελής ή προάγει τα τοπικά συμφέροντα οι προβλεπόμενοι χώροι παραχωρούνται ατελώς.**

**Για εκδηλώσεις δημόσιας εμπορικής προβολής (επιχειρήσεις και επαγγελματίες) προβλέπεται η καταβολή ημερήσιου τέλους για τη χρήση του κοινόχρηστου χώρου.»**

Καλείται η Επιτροπή Ποιότητας Ζωής να αποφασίσει για την προσθήκη της εν λόγω παραγράφου στον Κανονισμό Λειτουργίας Κοινόχρηστων Χώρων του Δήμου Νάουσας.

Στην συνέχεια τα μέλη αφού άκουσαν τα παραπάνω και μετά από διαλογική συζήτηση.

**ΟΜΟΦΩΝΑ ΑΠΟΦΑΣΙΖΟΥΝ**

1. Την έγκριση προσθήκης στο άρθρο 12 του Κανονισμού Λειτουργίας Κοινόχρηστων Χώρων Δήμου Η.Π. Νάουσας της κάτωθι παραγράφου:

**«Με απόφαση του Δημοτικού Συμβουλίου προβλέπονται ποιοι από τους τοπικούς κοινόχρηστους χώρους μπορούν να παραχωρούνται στα όρια του Δήμου Νάουσας που έχουν ήδη καθοριστεί από τον αριθμό απόφασης 450/2015 του Δημοτικού Συμβουλίου. Η χρήση τους δεν μπορεί να υπερβαίνει τις δέκα (10) ημέρες και αφορά αποκλειστικώς τη διεξαγωγή εκδηλώσεων κοινωνικής αλληλεγγύης ή δράσεων τουριστικής, πολιτιστικής, εκπαιδευτικής, καλλιτεχνικής ή δημόσιας εμπορικής προβολής. Με όμοια απόφαση ορίζονται οι ειδικότεροι όροι και η διαδικασία για την παραχώρηση της χρήσης των εν λόγω κοινόχρηστων χώρων.**

**Για εκδηλώσεις κοινωνικής αλληλεγγύης ,εκπαιδευτικής, τουριστικής, πολιτιστικής και καλλιτεχνικής προβολής οι οποίες διοργανώνονται από φορείς που ασκούν αποκλειστικά και μόνο δραστηριότητα, η οποία είναι κοινωφελής ή προάγει τα τοπικά συμφέροντα οι προβλεπόμενοι χώροι παραχωρούνται ατελώς.**

**Για εκδηλώσεις δημόσιας εμπορικής προβολής (επιχειρήσεις και επαγγελματίες) προβλέπεται η καταβολή ημερήσιου τέλους για τη χρήση του κοινόχρηστου χώρου».**

1. Τη μείωση της προθεσμίας κατάθεσης της σχετικής αίτησης από τριάντα (30) σε δεκαπέντε (15) ημέρες.

Να εισηγηθεί το θέμα στο Δημοτικό Συμβούλιο Νάουσας η αντιδήμαρχος Οικονομικών Υπηρεσιών Μπαλτατζίδου Θεοδώρα.

Η απόφαση έλαβε αύξοντα αριθμό **31/2023.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**